התאחדות התעשיינים בישראל

התאחדות התעשיינים בישראל היא הארגון היציג של מגזרי התעשייה בישראל. התאחדות התעשיינים נוסדה בשנת 1921 בשם "התאחדות בעלי התעשייה ונותני העבודה". ארבע שנים לאחר מכן התפרקה שותפות זו והוקמה מחדש בשם "התאחדות בעלי התעשייה בארץ-ישראל", ששמה שונה לימים ל"התאחדות התעשיינים". מטרת התאחדויות אלו הייתה בגיוס כספים עבור קיום המפעלים בארץ ישראל, התמודדות מול האיגודים המקצועיים שהוקמו באותה עת (ובראשם הסתדרות העובדים הכללית), וכן גיבוש מדיניות אחידה אל מול הרשויות בנושאי מכס והגבלות ייבוא וייצוא. באמצע שנות השלושים הוקם על ידה ביוזמת נשיאה הראשון, אריה שנקר, "הבנק הארצישראלי לתעשייה" שבהמשך שונה שמו ל"הבנק הישראלי לתעשייה". בשנת תשס"ח (2008) הוענק להתאחדות פרס ישראל על מפעל חיים - תרומה מיוחדת לחברה ולמדינה. ועדת השופטים נימקה זאת באמרה: "... על התפקיד שמילאו התעשייה והתעשיינים בקידום הכלכלה ובשגשוגה, על תרומתם לביטחון המדינה, לשילובה של ישראל בתהליכי הגלובליזציה, לחיזוק החברה, לקליטת העלייה, לקידום המדיניות של מיזוג גלויות, להגברת החינוך המקצועי, ליישום המדיניות של פיזור האוכלוסייה וחיזוק הפריפריה - על כל אלה התעשייה הישראלית על מגוון ענפיה - ... - ראויה לזכות בפרס ישראל על מפעל החיים." התאחדות התעשיינים נמנית כיום על שלושת הגופים המרכזיים המשפיעים ביותר על עיצוב משק מדינת ישראל, לצד ממשלת ישראל והסתדרות העובדים הכללית. בהתאחדות חברים למעלה מ-2,000 חברים ממגזרי התעשייה השונים: הפרטית, הציבורית, הממשלתית והקיבוצית. בהתאחדות חברים: איגוד ההיי-טק הישראלי איגוד תעשיות הטקסטיל והאופנה איגוד הכימיה, הפרמצבטיקה ואיכות הסביבה איגוד תעשיות מוצרי בנייה וצריכה איגוד תעשיות המזון איגוד תעשיות מתכת, חשמל ותשתית איגוד התעשייה הקיבוצית ההתאחדות מייצגת את המעסיקים אל מול ההסתדרות והממשלה ונשיא ההתאחדות משמש גם כנשיא נשיאות המגזר העסקי בישראל. התאחדות התעשיינים לוקחת חלק בתחרויות ופעילויות חינוכיות שביניהן ניתן למנות את: פרס התעשייה - ניתן לתעשיינים בכירים וותיקים, עבור תרומתם הגדולה לתעשייה ולחברה הישראלית. תחרות הממציא הצעיר (ע"ש אסף שני ז"ל) - תוכנית חינוכית בשיתוף מפעל חוד מתכות, המתקיימת מדי שנה ומזמינה תלמידי בית ספר לשלוח את המצאותיהם על מנת לעודד יזמות ומחשבה. מדיה וקבצים בנושא התאחדות התעשיינים בישראל בוויקישיתוף אתר האינטרנט הרשמי של התאחדות התעשיינים בישראל (בעברית ובאנגלית) התאחדות התעשיינים בישראל, ברשת החברתית פייסבוק התאחדות התעשיינים בישראל, ביישום טלגרם התאחדות התעשיינים בישראל, ברשת החברתית אינסטגרם התאחדות התעשיינים בישראל, ברשת החברתית LinkedIn התאחדות התעשיינים בישראל, סרטונים בערוץ היוטיוב התאחדות התעשיינים, באתר פרס ישראל יגאל דרורי, ‏ראשיתם של ארגונים כלכליים בארץ-ישראל בשנות העשרים, קתדרה 25, ספטמבר 1982, עמ' 106-99 אספה כללית של התאחדות בעלי התעשייה, יומני כרמל, ינואר 1949 (התחלה 1:28) יובל אזולאי, החרם על חברות ישראליות בתערוכת יורוסאטורי: התאחדות התעשיינים עתרה נגד ממשלת צרפת, באתר כלכליסט, 17 ביוני 2024 אורה קורן, "מרכזי הפיתוח הזרים - אסון. הם מעלים את השכר בצורה מטורפת", באתר TheMarker‏, 17 באפריל 2018 אורה קורן, הבניין, העברות הכספים התמוהות והניהול המפוקפק: מה קורה בהתאחדות התעשיינים?, באתר TheMarker‏, 21 באוקטובר 2018 מאת גד ליאור, "אין בסיס לטענות נגד התאחדות התעשיינים", באתר ynet, 25 בנובמבר 2018 יהודה קונפורטס, ‏איום משמעותי נוסף על עתיד התעשייה, באתר "אנשים ומחשבים", 18 באוקטובר 2018 מאיר אורבך, שרגא ברוש: "צריך להוריד את הרגולציה עם מצ'טה", באתר כלכליסט, 26 במרץ 2019 לירון וילנסקי וקובי סודרי, ''עובדים עלינו בעיניים'': נשיא התאחדות התעשיינים נגד משרד הבריאות, גלי צה"ל, 23 אפריל 2020 יהודה שרוני, ‏התאחדות התעשיינים: ירידה של 7% ביצוא ברבעון הראשון של 2020, באתר מעריב אונליין, 27 באפריל 2020 התאחדות התעשיינים בישראל, באתר "גיידסטאר ישראל" התאחדות התעשיינים בישראל, דף שער בספרייה הלאומית הונו של בנק התעשיה הוכפל השנה, דבר, 8 ביולי 1935 זוכי פרס התעשייה לדורותיהם תחרות הממציא הצעיר, באתר younginventors.co.il (ארכיון)